24/02/2016 | Administración LocalMunicipal
Cee
Aprobación definitiva da Ordenanza reguladora do estacionamento de horario limitado na que se denomina “zona azul”

O Pleno do Concello, na sesión extraordinaria realizada o día 23 de decembro de 2015, acordou aprobar inicialmente a modificación do artigo 2 (ámbito de aplicación) e do artigo 7 (horario e datas de estacionamento limitado) da Ordenanza reguladora do estacionamento de horario limitado na que se denomina “zona azul”. O acordo referido estivo sometido ao trámite de información pública durante o prazo de 30 días, co fin de que os interesados puidesen examinar o expediente e presentar as reclamacións ou suxestións oportunas, sen que durante este prazo se presentasen reclamacións, polo que a dita aprobación inicial elévase a definitiva automáticamente. Publícase, a continuación, o texto íntegro da Ordenanza modificada, para os efectos da súa entrada en vigor: De conformidade co establecido no artigo 25 da Lei de bases de réxime local, das disposicións contidas no RDL 339/90, que aproba o texto articulado da Lei sobre tráfico, circulación de vehículos a motor e seguridade vial, e da Lei 5/97, do 24 de marzo, de reforma do texto articulado da Lei 339/90 dita e do R. D 1428/2003, de 21 de novembro, díctase a presente ordenanza que ten por obxecto fixar medidas de estacionamento limitado, co fin de garantir a rotación dos vehículos. O ámbito de aplicación da presente ordenanza estenderase a aquelas vías ou tamos destas que se realcionan de seguido, denominado “zona azul”, durante o seu horario de funcionamento: -Praza Domingo Antonio de Andrade -Fachada da entrada principal ao Mercado Municipal de Abastos. -Praza da Constitución.1.-A zona azul comprende a superficie do término municipal sinalada no artigo anterior e o seu réxime de estacionamento queda sometido ás normas desta ordenanza.2.-Dentro da zona azul e durante o seu funcionamento, no hai libre aparcamento, senón que tódolos espacios están suxeitos ó réxime de estacionamento limitado, salvo que estea reservado ou prohibido expresamente, neste caso estarán sometidos ó réxime xeral de prohibición.1.-Corresponde ó Pleno a fixación e modificación do perímetro da zona azul.1.-Sinalización vertical da zona azul. a) Tódalas entradas e saídas estarán indicadas mediante sinais verticais e específicos de comezo e fin da zona azul. b) O formato dos sinais verticais ditos no apartado anterior será o establecido no anexo I desta ordenanza. Dentro da zona, o conductor, ó aparcar, ten a obriga de coloca-lo disco de control no parabrisas do seu vehículo, no lado máis próximo á beirarrúa, ou calquera outro medio indicador que permita comprobar a hora de chegada. O disco de control consiste nunha pequena roda de 11 x 11 cm aproximadamente, onde na ventá da esquerda deberá figura-la hora de chegada que fixará o conductor ó xira-lo disco e automaticamente aparecerá na ventá da dereita a hora límite á que ten que abandona-lo lugar, de acordo coa franxa horaria establecida na presente ordenanza. - Para a Praza Domingo Antonio de Andrade e Fachada da entrada principal ao Mercado Municipal de Abastos. De Luns a venres de 8:00 á 14:00 horas e de 16:00 á 20:00 horas. Sábados de 10:00 á 14:00 horas Festivo Libre Máximo de tempo estacionamento dende a chegada: 2 horas. - Para a Praza da Constitución. De Luns a Sábado de 8:00 á 14:00 horas e de 16:00 á 20:00 horas. Festivos e domingos Libre Máximo de tempo estacionamento dende a chegada: 20 minutos. Non poderán estacionar na zona azul: 1.-Os vehículos de PMA superior a 1.000 kg, salvo autorización expresa.2.-Os vehículos que realicen operacións de carga e descarga, salvo que tivesen lugar nos espacios expresamente habilitados para tal fin ou o fixesen coa oportuna autorización municipal. Están exentos das limitacións de estacionamento de “zona azul”: 1.-Os vehículos que dispoñan de título habilitante especial outorgado polo Concello.2.-Aqueles vehículos que tivesen licencia municipal para actividades específicas de ocupación de vía pública.3.-Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. 4.-Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático.5.-As ambulancias e vehículos dos servicios de urxencia, cando se atopen cumprindo tales servicios.6. No espazo: Reservado Corporación municipal de Luns a Sábado de 8:00 horas a 15:00 horas. Considéranse infraccións a esta ordenanza: a) Estacionar en zona limitada e excede-lo tempo máximo autorizado reflectido no disco de control. b) Estacionar en zona limitada sen ter colocado no vehículo o disco de control, ou elemento que o substitúa á vista. c) Estacionar en zona limitada e te-lo disco de control, ou elemento que o substitúa colocado de forma non lexible. d) Estacionar en zona limitada e indicar, no disco de control ou elemento que o substitúa, un horario distinto ó de chegada. e) Estacionar en zona limitada e modifica-lo horario no disco de control, ou elemento que o substitúa sen retirar antes o vehículo a máis de 250 m do lugar de chegada. Sen prexuízo da denuncia correspondente, o Concello poderá adoptar, nos supostos de infracción previstos no apartado 1 do artigo anterior, as medidas cautelosas seguintes: 1.-A inmobilización do vehículo en tanto non se identifique ó seu conductor.2.-A retirada do vehículo da vía pública e o seu traslado ó Depósito municipal. O axente encargado da vixilancia en zona azul poderá requiri-lo servicio do guindastre municipal ou, se é o caso, do privado, para retira-lo vehículo que incumpra as normas na presente ordenanza. - Exceder no dobre o tempo máximo autorizado segundo a hora reflectida no disco de control ou noutro medio que o substitúa. - Carecer de disco de control á vista, ou doutro medio que o substitúa. O procedemento sancionador aplicable ás infraccións desta ordenanza será o establecido na Ordenanza xeral de circulación e uso da vía pública. Establécese o seguinte cadro de infraccións e multas: O presente regulamento regulador entrará en vigor unha vez publicado integramente no Boletín Oficial da Provincia, de conformidade co establecido na Lei 7/1.985 de 2 de abril. Contra o mesmo soamente se poderá interpoñer recurso contencioso - administrativo no prazo de dous meses dende a súa entrada en vigor. Cee, 16 de febreiro de 2016 O alcalde Ramón Vigo Sambade